**Обща информация за „тест за близалка”**

Скъпи родители,

Веднага след Великденските празници, самотестовете на фирма Siemens Healthcare GmbH бяха предоставени на всички училища от провинция Северен Рейн-Вестфалия, за да може да се открият възможни инфекции с SARS-CoV-2 на ранен етап и да се ограничи тяхното разпространение.Министерството на училищата и образованието е наясно, че тези тестове не може да се проведат оптимално поради начина, по който се използват в началните училища и училищата със специални нужди.

Следователно, успоредно с осигуряването на самотестовете, които понастоящем се предлагат в училищата, министерството е проучило подходящо за възрастта, специфично за деца и училища решение за тестване за коронавирус.През последните няколко месеца Университетската клиника в Кьолн разработи методика за тестване за използване от деца в по-големи групи.Тази методика за тестване вече е достъпна за използване в началните и специалните училища.

Федералният закон за „аварийното спиране“ при пандемията от коронавирус от 22 април 2021 г., наред с други неща, като мярка за борба с пандемията в училищата е предвидил, учениците да бъдат тествани два пъти седмично.В Северен Рейн-Вестфалия още от влизането му в сила на 12 април 2021 г. в училищата се извършват два теста на седмица.

Така учениците в началните училища и училищата със специални нужди се тестват за коронавирус два пъти седмично в тяхната училищна група с “тест близалка”, обикновен тест със слюнка. Боравенето с теста близалка е лесно и съобразено с възрастта: при това учениците смучат тампон за 30 секунди.Тампоните на всички деца от училищната група се събират в контейнер и се оценяват като анонимна колективна проба (т.нар. „пул“) същия ден в лаборатория, по метода PCR.Този метод гарантира много надежден резултат от теста.В допълнение, възможна инфекция при дете може да бъде открита много по-рано с PCR тест, отколкото с бърз тест, така че рискът от заразяване да бъде разпознат своевременно.

* Какво се случва, ако пул тестът е отрицателен?

Най-вероятният случай на отрицателен пул тест в ежедневието означава, че нито едно от децата в тестваната група не е с положителен тест за SARS-Cov-2.В този случай **няма** обратно съобщение от училището.Редуващите се учебни занятия ще продължат във формата, с която сте запознати.

* Какво се случва, ако пул тестът е положителен?

Ако се получи положителен пул тест, това означава, че поне едно лице от групата в пула е положително за SARS-Cov-2.В този случай лабораторията ще уведоми училището.Училището незабавно информира родителите на засегнатите деца по договорените вериги за уведомяване.По организационни причини обаче може да се случи, информацията да се даде едва сутринта на следващия ден, преди започването на учебните занятия.В този случай ще бъдете информирани за по-нататъшната процедура и следващите стъпки в отделно писмо от училищното ръководство.В случай, че е необходим втори тест, детето Ви ще получи, само като предпазна мярка, отделен тестов комплект за вкъщи.Тази процедура гарантира, че детето не се разкрива в групата и следователно са защитени личните му права.

На това място трябва ясно да се посочи, че ако възникнат затруднения при последващия тест, родителите са длъжни да се свържат с общо практикуващи лекари или педиатри, за да може те да предприемат необходимите стъпки (например да инициират PCR тест, да идентифицират контактните лица).В този случай участието в присъствено обучение или в програмите за подкрепа от училището е възможно само след представяне на отрицателен PCR тест.

Повече информация за теста близалка, включително обяснителни филми ще намерите на образователния портал: https://www.schulministerium.nrw/lolli-tests

Този тест, който е бърз и лесен за използване, помага на всички нас да овладеем по-добре честотата на инфекциите и в същото време да даде на Вас и Вашите деца възможно най-голяма сигурност при обучение в училище.Това също така отваря пътя за учениците, както и за Вас, като родители за повече надеждност и редовност, когато става въпрос за посещение на училище.

За допълнителни въпроси, моля не се колебайте да се свържете с нас.

С най-добри пожелания,

Училищното ръководство